CELEX: 32008H0405
Language: bg
Date: 2008-05-28 00:00:00
Title: 2008/405/ЕО: Препоръка на Комисията от 28 май 2008 година относно мерки за ограничаване на рисковете от веществата 2-нитротолуол и 2,4-динитротолуол (нотифицирано под номер C(2008) 2233) (Текст от значение за ЕИП)

31.5.2008   
            
            
               BG
            
            
               Официален вестник на Европейския съюз
            
            
               L 141/20
            
         
      ПРЕПОРЪКА НА КОМИСИЯТА
   
   от 28 май 2008 година
   относно мерки за ограничаване на рисковете от веществата 2-нитротолуол и 2,4-динитротолуол
   (нотифицирано под номер C(2008) 2233)
   (текст от значение за ЕИП)
   (2008/405/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 793/93 на Съвета от 23 март 1993 г. за оценка и контрол на рисковете от съществуващите вещества (1), и по-специално член 11, параграф 2 от него,
   като има предвид, че:
   
               (1)
            
            
               В рамките на Регламент (ЕИО) № 793/93 следните вещества са определени като приоритетни вещества за оценка в съответствие с Регламент (ЕО) № 2364/2000 на Комисията от 25 октомври 2000 г. относно четвъртия списък с приоритетни вещества, предвидени по силата на Регламент (ЕИО) № 793/93 на Съвета (2):
               
                           —
                        
                        
                           2-нитротолуол,
                        
                     
                           —
                        
                        
                           2,4-динитротолуол.
                        
                     
         
               (2)
            
            
               Докладващата държава-членка, определена съгласно посочените регламенти, извърши дейности по оценка на рисковете за хората и околната среда от тези вещества съгласно Регламент (ЕО) № 1488/94 на Комисията от 28 юни 1994 г. за установяване на принципите за оценка на рисковете за хората и околната среда от съществуващи вещества (3) и предложи стратегия за ограничаване на рисковете съгласно Регламент (ЕИО) № 793/93 на Съвета.
            
         
               (3)
            
            
               Бяха проведени консултации с Научния комитет по рисковете за здравето и околната среда (SCHER) и той даде становища по отношение на оценките на рисковете, извършени от докладчика. Становищата бяха публикувани на интернет адреса на Научния комитет.
            
         
               (4)
            
            
               Резултатите от оценката на рисковете и последващите резултати от стратегиите за ограничаване на рисковете бяха представени в съответното съобщение на Комисията (4).
            
         
               (5)
            
            
               Въз основа на тази оценка е уместно да се препоръчат някои мерки за ограничаване на рисковете от определени вещества. За веществата, които не са изрично изброени, няма препоръки към адресатите на настоящата препоръка.
            
         
               (6)
            
            
               Препоръчаните мерки за ограничаване на рисковете за работниците следва да бъдат разглеждани в рамките на законодателството за закрила на работниците, за което се смята, че осигурява адекватна рамка за ограничаване до необходимата степен на рисковете от съответните вещества.
            
         
               (7)
            
            
               Мерките за ограничаване на рисковете, предвидени в настоящата препоръка, са в съответствие със становището на комитета, учреден съгласно член 15, параграф 1 от Регламент (ЕИО) № 793/93,
            
         ПРЕПОРЪЧВА:
   РАЗДЕЛ 1
   2,4-ДИНИТРОТОЛУОЛ
   (CAS № 121-14-2; EINECS № 204-450-0)
   Мерки за ограничаване на рисковете за околната среда (1, 2, 3)
   
               1.
            
            
               В разрешенията, издавани в съответствие с Директива 2008/1/ЕО на Европейския парламент и на Съвета (5), компетентните органи в съответните държави-членки следва да определят условия, норми за допустими емисии или еквивалентни параметри, или технически мерки по отношение на 2,4-динитротолуола, за да действат в съответствие с най-добрите налични техники (НДНТ), като отчитат техническите характеристики на разглежданите инсталации, тяхното географско местоположение и условията на местната околна среда.
            
         
               2.
            
            
               Държавите-членки следва да контролират внимателно прилагането на НДНТ по отношение на 2,4-динитротолуола и да докладват на Комисията за всички значими факти в рамките на обмяната на информация за НДНТ.
            
         
               3.
            
            
               Местните емисии във водната среда и въздушните емисии на 2,4-динитротолуол следва, когато е необходимо, да се контролират чрез национални разпоредби, за да се гарантира, че няма да има рискове за околната среда.
            
         РАЗДЕЛ 2
   АДРЕСАТИ
   
               4.
            
            
               Адресати на настоящата препоръка са всички сектори, които внасят, произвеждат, транспортират, съхраняват, изготвят препарати или извършват друга обработка, използват, обезвреждат или възстановяват разглежданите вещества, както и държавите-членки.
            
         
      Съставено в Брюксел на 28 май 2008 година.
      
         
            За Комисията
         
         Stavros DIMAS
         
         
            Член на Комисията
         
      
   
   
      (1)  ОВ L 84, 5.4.1993 г., стр. 1. Регламент, изменен с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).
   
      (2)  ОВ L 273, 26.10.2000 г., стр. 5.
   
      (3)  ОВ L 161, 29.6.1994 г., стр. 3.
   
      (4)  ОВ C 134, 31.5.2008 г., стр. 4.
   
      (5)  ОВ L 24, 29.1.2008 г., стp. 8.